paragraph_text: Tekst pjesme napisao je klavijaturist Kevin Moore, a govori o situacijama kada se čovjek jednostavno ne želi emocionalno povezati s drugima. Moore navodi kako pjesmu nije temeljio na vlastitim iskustvima, ali da je isto tako osjećao kako nekad jednostavno ne želi stupati u vezu (sa ženskom osobom) iz razloga što ne želi riskirati da na kraju bude ostavljen.